Objava zahtevka za registracijo imena v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2022/C 69/14)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od dneva te objave.

ENOTNI DOKUMENT

„GIRESUN TOMBUL FINDIĞI“

EU št.: PDO-TR-02419 – 26. april 2018

ZOP (X) ZGO ( )

1. Ime [ZOP ali ZGO]

„Giresun Tombul Fındığı“

2. Država članica ali tretja država

Turčija

3. Opis kmetijskega proizvoda ali živila

3.1. Vrsta proizvoda

Skupina 1.6 Sadje, zelenjava in žita, sveži ali predelani

3.2. Opis proizvoda, za katerega se uporablja ime iz točke 1

„Giresun Tombul Fındığı“ je lešnik vrste Corylus avellana L., ki se trži neoluščen ali oluščen: neoluščen, oluščen surov in oluščen pražen.

Kultivar „Giresun Tombul Fındığı“ mora predstavljati vsaj 90 % ponudbe na kmetiji, kultivarji „Sivri Fındık“, „Kalınkara Fındık“ in „Palaz Fındık“ pa lahko predstavljajo največ 10 %.

Lupina lešnika „Giresun Tombul Fındığı“ je okrogla, precej svetla, rjava, z nekaj dlačicami na konici in ploščata. Jedrce je okroglo in brez vlaken, ima semensko lupino svetle barve, ovojnica pa se ne zajeda v jedrce in se zlahka odstrani.

Tabela 1

Nekatere fizične lastnosti lešnika „Giresun Tombul Fındığı“

Specifikacije Neoluščen Oluščen surov Oluščen pražen Velikost (premer širine, mm) velik 16 –18 13 –15 13 –15 srednji 14 –16 11 –13 11 –13 majhen 12 –14 9 –11 9 –11 Vlaga (%) največ 7 6 3 1 kg/število posušenih plodov – 500 –700 – Debelina lupine (mm) najmanj–največ 0,70 –1,25 – – Delež jedrca (%) najmanj–največ 47,5 –55 – – Odstranljivost ovojnice (%) najmanj–največ – – 90 –100





Tabela 2

Nekatere kemične lastnosti lešnika „Giresun Tombul Fındığı“

Specifikacije Neoluščen Oluščen surov Oluščen pražen Skupni delež maščob v plodu (%) najmanj–največ 56,0 –68,0 56,0 –68,0 57,0 –70,0 Skupni delež beljakovin v plodu (%) (faktor, N = 6,25) najmanj–največ 14,0 –21,0 14,0 –21,0 14,4 –21,6 Oleinska kislina (%) (g/100 g olja) najmanj–največ 77,0 –85,0 77,0 –85,0 – Vitamin E (mg/100 g olja) najmanj–največ 28,0 –45,0 28,0 –45,0 –

Organoleptične lastnosti:

Surov in pražen lešnik „Giresun Tombul Fındığı“ v ustih pustita zelo intenziven okus in aromo. Lešnikov ni težko žvečiti, v ustih pa ne puščajo občutka suhosti, čuti pa se tudi olje oreškov. Poleg tega po zaužitju ne puščajo grenkega okusa.

3.3. Krma (samo za proizvode živalskega izvora) in surovine (samo za predelane proizvode)

—

3.4. Posebni proizvodni postopki, ki jih je treba izvajati na opredeljenem geografskem območju

Lešnik „Giresun Tombul Fındığı“ se prideluje v velikih tradicionalnih nasadih, ki ležijo na pobočjih, včasih tudi na terasastih tleh. Kultivar raste na razvejanih grmih na vrtovih na nadmorski višini pod 750 metrov.

Vsi postopki, vključno s sajenjem mladik, gnojenjem, obrezovanjem, obiranjem, luščenjem in sušenjem, morajo potekati na geografskem območju iz točke 4.

3.5. Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6. Posebna pravila za označevanje proizvoda, za katerega se uporablja registrirano ime

Naslednji podatki morajo biti čitljivo in neizbrisno napisani ali natisnjeni na pakiranju lešnikov „Giresun Tombul Fındığı“:

— trgovsko ime in naslov, kratko ime in naslov ali registrirana blagovna znamka podjetja;

— številka serije;

— ime proizvoda – „Giresun Tombul Fındığı“;

— neto teža;

— naslednji logotip:

— uradni hologram, ki potrjuje pristnost.

4. Jedrnata opredelitev geografskega območja

Območja za pridelovanje, obiranje, skladiščenje, luščenje in razvrščanje po velikosti lešnikov „Giresun Tombul Fındığı“ so na območju spodaj navedenih mest v provincah Giresun in Trabzon:

(a) v provinci Giresun: Piraziz, Bulancak, Dereli, Keşap, Espiye, Yağlıdere, Tirebolu, Güce, Doğankent, Görele, Çanakçı, Eynesil, Giresun.

(b) v provinci Trabzon: Beşikdüzü in Vakfıkebir.

V pridelovalno območje so vključene vse vasi v teh okrajih.

Geografske koordinate zgoraj navedenih lokacij 37° 50’ in 39° 12’ vzhodno ležijo na območju zemljepisne dolžine 40° 07’ in severne zemljepisne širine 41° 08’.

Slika 1. Pridelovalno območje lešnikov „Giresun Tombul Fındığı“ – del občin Giresun in Trabzon

5. Povezava z geografskim območjem

Najpomembnejše razločevalne lastnosti lešnikov „Giresun Tombul Fındığı“ so izrazit okus in aroma, visoka vsebnost olja, debelina lupine, velik delež jedrca in odstranljivost ovojnice. Te so odvisne od naravnih in človeških dejavnikov.

Turški lešniki se glede na kakovost delijo v dve kategoriji, in sicer kakovost Giresun in kakovost Levant. Lešniki, ki rastejo na tem geografskem območju, spadajo v kategorijo kakovosti Giresun (prvorazredna kakovost) in se od kmeta odkupijo po višji ceni. Lešniki, ki rastejo v drugih delih Turčije, spadajo v kategorijo kakovosti Levant (drugorazredna kakovost).

Naravni dejavniki

Med dejavniki, ki vplivajo na lastnosti lešnikov „Giresun Tombul Fındığı“, je najpomembnejše podnebje. To vpliva na debelino lupine, visok donos pri luščenju (velik delež jedrca) in odstranljivost ovojnice med praženjem v pečici.

Podnebje

Podnebje na tem območju je vlažno subtropsko s toplimi in vlažnimi poletji ter hladnimi in vlažnimi zimami. Povprečna letna temperatura v provinci Giresun je 14,1 °C, med januarjem in aprilom pade na povprečno 7,1–11,3 °C, med junijem in avgustom pa doseže 20,1–23,2 °C. Te temperature so optimalne za cvetenje lesk ter za razvoj in zorenje lešnika „Giresun Tombul Fındığı“. Povprečna letna hitrost vetra v regiji Giresun je 4,3 km/h. Veter in temperatura sta še posebej pomembna med opraševanjem in gnojenjem, saj neposredno vplivata na oreške in razvoj plodu. Povprečno število deževnih dni v Giresunu je 160,6 s povprečno 1 401 mm dežja letno in 2,6–3,4 sončnimi urami na dan med junijem in avgustom. Ta količina padavin in sončnih ur na dan zadostujeta, da lešniki dosežejo minimalno ustrezno težo in delež maščob ter sestavo maščobnih kislin. Sončne ure vplivajo na visoko vsebnost oleinske kisline, vitamina E in aromo.

Vlažnost

Relativna vlažnost zraka v obdobju razvoja in zorenja plodu je 76–76,3 %. Ta relativna vlažnost vpliva tudi na kakovost lešnika, saj se v tem obdobju razvija biokemična struktura plodu (maščobe, beljakovine, okus). Zaradi te posebne stopnje vlažnosti zraka so lupine lešnikov „Giresun Tombul Fındığı“ tanjše in jih je zato mogoče zlahka odstraniti.

Tla

Značilnosti tal v regiji Giresun izpolnjujejo minimalne pogoje za pridelavo lešnikov. Leske najbolje uspevajo na globokih, rodovitnih in dobro odcednih tleh s pH 6,0–7,5, med primerne tipe tal pa sodijo ilovnata in peščeno-glinena tla. Lastnosti tal vplivajo na velikost jedrca lešnika „Giresun Tombul Fındığı“ in debelino lupine.

Človeški dejavniki

Pridelava lešnikov v provincah Giresun in Trabzon sega v antiko. Kmetje že dolgo izbirajo in vegetativno razmnožujejo genotipe. Lešnik „Giresun Tombul Fındığı“ je lokalna sorta, ki je nastala z naravno selekcijo. Kmetje na svojih vrtovih pridelajo 90 % te sorte zaradi lastnosti, kot so okus, donos pridelka, tanka lupina in visok delež beline, druge sorte pa so sadijo le za namene opraševanja.

Obiranje

Pridelovalci lahko pravilno določijo čas obiranja z opazovanjem porumenitve luščin, porjavitve (pordečitve) ¾ lupine, razvoja arome in okusa, značilnih za kultivar, in odpadanja plodov. Drugo merilo za obiranje je, da mora biti vsebnost vlage v lešnikih manjša od 30 %. Pravilno zorenje je zelo pomembno za razvoj kemičnih lastnosti, kot sta vsebnost maščob in beljakovin, ter fizičnih lastnosti, kot so barva lupine, donos pridelka in odstranljivost ovojnice.

Obiranje poteka s stresanjem vej in pobiranjem lešnikov s tal ali ročnim obiranjem lešnikov s poganjkov. Lešnike obirajo z luščino, jih položijo na podlago za luščenje in jih sušijo, dokler vsebnost vode ne doseže 12 %. Nato lešnike strojno oluščijo in jih sušijo, dokler vsebnost vode v jedrcih ne pade pod 6 %. Kmetje, ki pridelujejo lešnike „Giresun Tombul Fındığı“, že več sto let uporabljajo ta postopek obiranja, nove tehnologije (kot je luščenje) pa le, če te ne vplivajo na lastnosti plodu.

Sklic na objavo specifikacije

(drugi pododstavek člena 6(1) te uredbe)

—

(1) UL L 343, 14.12.2012, str. 1.